|  |
| --- |
| 17.05.2023-ғы № 16-10/1776 дз шығыс хаты  18.05.2023-ғы № 1602//16-10/1776дз/ДС-87 кіріс хаты |

**Қазақстан Республикасы**

**Парламенті Мәжілісінің**

**депутаттарына**

*(тізім бойынша)*

*2023 жылғы 21 сәуірдегі № ДС-87 хатқа*

**Құрметті депутаттар!**

Тәрбие жұмысында жүйелі тәсілдерді қалыптастыруға, кәмелетке толмағандар арасындағы құқық бұзушылықтардың алдын алуға қатысты мынаны хабарлаймыз.

*Білім беру ұйымдарында тәрбие жұмысын күшейтуге қатысты*

Балаларды тәрбиелеу, олардың бойында адамгершілік-рухани құндылықтарды қалыптастыру бойынша бірыңғай тәсілдерді әзірлеу мақсатында бірқатар стратегиялық бағдарламалық құжаттар қабылданды.

**Бірінші.** Мектепке дейінгі, орта, техникалық және кәсіптік білім беруді дамытудың 2023 – 2029 жылдарға арналған тұжырымдамасы қабылданды, ол үздіксіз білім беру жүйесінде тәрбие жұмысын күшейту шараларын көздейді, сонымен бірге сынып жетекшісіне қойылатын талаптарды әзірлеу жоспарланған.

**Екінші.** Білім алушыларды қоғамдық қызметке тарту бойынша нысаналы индикаторларды қамтитын Жоғары білім мен ғылымды дамытудың 2023 – 2029 жылдарға арналған тұжырымдамасы бекітілді.

**Үшінші.** 2023 – 2029 жылдарға арналған мәдени саясат тұжырымдамасы қабылданды, онда отбасылық, дәстүрлі, ұлттық және қоғамдық құндылықтардың өзара іс-қимылына негізделген өскелең ұрпақты мәдени-адамгершілік тәрбиелеудің заманауи тетіктерін енгізу мәселелері қарастырылған.

**Төртінші.** Жастар арасында заманауи құндылықтарды қалыптастыру және патриоттық тәрбие беру бөлімін көздейтін 2023 – 2029 жылдарға арналған мемлекеттік жастар саясатының тұжырымдамасы бекітілді.

Бұдан басқа, қазіргі уақытта Оқу-ағарту министрлігі білім берудің барлық деңгейлерінде тәрбие жұмысының басым бағыттары айқындалған Тәрбиенің тұжырымдамалық негіздерін әзірлеуде.

Жалпы, тәрбие жұмысы білім беру процесінің ажырамас бөлігі болып табылады және білім алушыларды тәрбиелеу жөніндегі міндеттер әрбір сабақта да, арнайы сабақтан тыс іс-шараларда да көзделген.

*Мектептердегі педагог-психологтардың штатын және олардың жалақысын артыруға қатысты*

Мектеп педагог-психологтарының жұмысында бірыңғай тәсілдерді әзірлеу үшін Орта білім беру ұйымдарындағы психологиялық қызметтің жұмыс істеу қағидалары[[1]](#footnote-1) қабылданды, педагог-психологтар жүргізетін міндетті құжаттардың тізбесі[[2]](#footnote-2) қысқартылды.

Елімізде орта есеппен бір мектеп педагог-психологына 500-ге жуық оқушы келеді. Бюджет мүмкіндіктерін ескере отырып, психологтарға жүктемені азайту үшін ірі мектептерде педагог-психологтардың қосымша бірліктерін енгізу мәселесі пысықталуда.

*Жәбірлеуге (буллингке) ұшыраған балаларға көмек көрсету, балалардың смартфондарды пайдалануына тыйым салу туралы*

2022 жылы заңнамалық деңгейде «баланы жәбірлеу (буллинг)» ұғымы енгізілді, баланы оның көріністерінен қорғау құқығы бекітілді, буллингтің алдын алу қағидалары[[3]](#footnote-3) қабылданды.

Балаларға қатысты дене зорлық-зомбылық фактілері анықталған кезде, сондай-ақ психикалық жарақатқа байланысты бұзылулар кезінде медициналық көмек және оңалту Педиатриялық көмек көрсетуді, Халыққа психикалық денсаулық саласында медициналық-әлеуметтік көмек көрсетуді ұйымдастыру стандарттарына сәйкес жүзеге асырылады.

Балаларға не олардың ата-аналарына шұғыл психологиялық және құқықтық көмек көрсету үшін барлық өңірлерде білім басқармаларының жанында сall-орталықтар, ал ОМ-де balaqorgaubot2.0 чат-боты, «balaqorgau» веб-сайты (<https://bala.gov.kz>) жұмыс істейді.

Жоғары педагогикалық назарға мұқтаж балаларды уақтылы анықтау және оларға дер кезінде көмек көрсету үшін орта білім беру ұйымдарында мектепішілік есепке алуды жүргізу бойынша әдістемелік ұсынымдар әзірленді.

2023 – 2026 жылдары директорлардың тәрбие ісі жөніндегі орынбасарлары, педагог-психологтар, әлеуметтік педагогтар, сынып жетекшілері үшін білім беру ұйымдарында зорлық-зомбылықтың алдын алу, жәбірлеу, суицидтің алдын алу мәселелері бойынша біліктілікті арттыру курстарын өткізу көзделген *(жыл сайын 11 мың адам)*.

Кибербуллинг фактілеріне жедел ден қою шаралары мен тетіктерін қамтамасыз ету мақсатында интернет желісінде *(«Байланыс туралы», «БАҚ туралы», «Ақпараттандыру туралы» ҚРЗ-да)* құқыққа қайшы контентке қарсы іс-қимыл бойынша нормалар қабылданды.

Балаларға қатысты кибербуллинг фактілері бойынша өтініштерді қарау үшін Ақпарат және қоғамдық даму министрлігі жанынан сараптамалық топ құрылды, ол кибербуллинг фактілерін растаған кезде балаға қатысты кибербуллинг деп танылған ақпаратты жою қажеттілігі туралы интернет-ресурс иесіне нұсқаманы дереу жібереді.

*Әлеуметтік педагогтар штатын енгізуге және олардың жалақысын арттыруға қатысты*

### Жекелеген лауазымдар бойынша білім беру ұйымдары қызметкерлерінің үлгі штаттарының 29-тармағына сәйкес қажет болған жағдайда әлеуметтік педагогтың штат бірлігі қосымша белгіленеді.

Аз қамтылған және қолайсыз отбасылардан шыққан балаларды қолдаудың бірыңғай тәсілдерін қалыптастыру үшін қазіргі уақытта уәкілетті орган барлық орта білім беру ұйымдарында әлеуметтік педагог лауазымын міндетті түрде енгізу, сондай-ақ олардың жалақысын арттыру мәселесін пысықтауда.

*Оқушылардың театрлар мен мәдени орталықтарға баруы туралы*

Балалар мен жасөспірімдер театры көрермендерінің аудиториясын кеңейту, оқушылардың жалпы мәдени деңгейін арттыру үшін 2020 жылдан бастап республикада «Балалар мен театр» ағартушылық жобасы іске асырылуда, оның шеңберінде оқушылардың театрларға тегін бару мүмкіндігі бар.

Өткен оқу жылы ішінде 192 611 білім алушы театр қойылымдарына барды, оның ішінде тегін негізде - 113 069 білім алушы. 2023 жылдан бастап өңірлерде балалардың театрлар мен музейлерге ай сайын баруын көздейтін «Театрдағы күн» және «Музейдегі күн» жобалары іске асырылуда.

Бұл жұмыс жалғасуда.

*Балалардың смартфондарды пайдалануына тыйым салу туралы*

Кибербуллинг фактілеріне жедел ден қою шаралары мен тетіктерін қамтамасыз ету мақсатында интернет желісінде *(«Байланыс туралы», «БАҚ туралы», «Ақпараттандыру туралы» ҚРЗ-да)* құқыққа қайшы контентке қарсы іс-қимыл бойынша нормалар қабылданды.

Балаларға қатысты кибербуллинг фактілері бойынша өтініштерді қарау үшін Ақпарат және қоғамдық даму министрлігі жанынан сараптамалық топ құрылды, ол кибербуллинг фактілерін растаған кезде балаға қатысты кибербуллинг деп танылған ақпаратты жою қажеттілігі туралы интернет-ресурс иесіне нұсқаманы дереу жібереді.

Аталған іс-шаралар Мемлекет басшысының тапсырмасына сәйкес әзірленіп жатқан Балаларды зорлық-зомбылықтан қорғау, суицидтің алдын алу, олардың құқықтары мен саламаттығын қамтамасыз ету жөніндегі кешенді жоспардың жобасында қарастырылатын болады.

Жалпы, кәмелетке толмағандар арасындағы құқық бұзушылықтардың алдын алу жұмыстары жалғасуда және Үкіметтің ерекше бақылауында.

Үкімет осы мәселелердің маңыздылығын ескере отырып, оларды шешу бағытында қоғам өкілдерінің және депутаттық корпустың атсалысуымен талқылауға дайын екендігін білдіреді.

**Ә. Смайылов**

*орынд. М.Жанысова, 745114*

**Қазақстан Республикасы**

**Парламенті Мәжілісінің депутаттарының тізімі:**

Сәрсенғалиев Н.

Аймағамбетов А.

Сүлейменова Ж.

Нұрымова Г.

Иса Қ.

Бейсенбаев Е.

Танашева Г.

Смирнова И.

Тау Н.

Мұқаев Д.

Қасқарауов Д.

1. ҚР Оқу-ағарту министрінің м.а. 2022 ж. 25.08. № 377 бұйрығы [↑](#footnote-ref-1)
2. ҚР Оқу-ағарту министрінің 2023 ж. 17.03. № 68 бұйрығы [↑](#footnote-ref-2)
3. ҚР Оқу-ағарту министрінің 2022 ж. 21.12. № 506 бұйрығы [↑](#footnote-ref-3)